CELEX: 62014CB0417
Language: hu
Date: 2014-09-09 00:00:00
Title: C-417/14. RX. sz. ügy: A Bíróság (felülvizsgálati tanács) 2014. szeptember 9-i határozata a Törvényszék (fellebbezési tanács) T-401/11. sz., Livio Missir Mamachi di Lusignano kontra Európai Bizottság ügyben 2014. július 10-én hozott ítélete felülvizsgálatának elrendeléséről

10.11.2014   
            
            
               HU
            
            
               Az Európai Unió Hivatalos Lapja
            
            
               C 395/21
            
         
      A Bíróság (felülvizsgálati tanács) 2014. szeptember 9-i határozata a Törvényszék (fellebbezési tanács) T-401/11. sz., Livio Missir Mamachi di Lusignano kontra Európai Bizottság ügyben 2014. július 10-én hozott ítélete felülvizsgálatának elrendeléséről
      (C-417/14. RX. sz. ügy)
      (2014/C 395/26)
      Az eljárás nyelve: olasz
      
         Felek a Törvényszék előtti eljárásban
      
      
         Fellebbező: Livio Missir Mamachi di Lusignano (képviselők: Fabrizio di Gianni, Renato Antonini, Gabriele Coppo és Aldo Scalini ügyvédek
      
         A másik fél az eljárásban: Európai Bizottság
      
         A felülvizsgálat tárgyát képező kérdések
      
      A felülvizsgálat azon kérdésre irányul, hogy az Európai Unió Törvényszékének Missir Mamachi di Lusignano kontra Bizottság ítélete (T-401/11 P, EU:T:2014:625) sérti-e az uniós jog egységességét vagy koherenciáját annyiban, amennyiben az említett Törvényszék másodfokú bíróságként eljárva úgy ítélte meg, hogy hatáskörrel rendelkezik arra, hogy elsőfokú bíróságként döntsön az Unió szerződésen kívüli felelősségének megállapítása iránti keresetről, amely:
      
                  —
               
               
                  az intézménynek a tisztviselői védelmére vonatkozó kötelezettsége megsértésén alapul;
               
            
                  —
               
               
                  az elhunyt tisztviselő jogutódjainak, valamint e tisztviselő családtagjainak minőségében fellépő harmadik személyek indították, és
               
            
                  —
               
               
                  a magát az elhunyt tisztviselőt ért nem vagyoni károk, valamint az e harmadik személyeket ért vagyoni és nem vagyoni károk megtérítésére irányul.
               
            Az Európai Unió Bírósága alapokmányának 23. cikkében említett érdekeltek és az Európai Unió Törvényszéke előtti eljárás felei a jelen határozat kézbesítésétől számított egy hónapon belül tehetik meg az említett kérdésekre vonatkozó írásbeli észrevételeiket az Európai Unió Bírósága előtt.